Μακαρονάδα με μοσχάρι κοκκινιστό


Εμβληματικό πιάτο της ελληνικής οικογενειακής κουζίνας, ό,τι πρέπει για το κυριακάτικο τραπέζι.

1 κιλό μοσχάρι χτένι από σπάλα, κομμένο σε κύβους, 2 μέτρια ξερά κρεμμύδια, κομμένα σε λεπτές ροδέλες, τα φύλλα από 1/2 ματσάκι μαϊντανό, ψιλοκομμένα, 2 μέτριες ώριμες ντομάτες, ψιλοκομμένες, 1 κουτ. γλυκού πελτές ντομάτας, διαλυμένος σε 1 φλιτζ. τσαγιού νερό, 70 ml ελαιόλαδο, 150 ml κρασί κόκκινο, ελάχιστη ζάχαρη, 1 κομμάτι ξύλο κανέλας, 1 γαρίφαλο, 1 πακέτο μακαρόνια της αρεσκείας μας, αλάτι, πιπέρι
Για τη μακαρονάδα με μοσχάρι κοκκινιστό ξεκινάμε και πλένουμε και στραγγίζουμε πολύ καλά το κρέας.Ρίχνουμε το ελαιόλαδο σε κατσαρόλα και  τσιγαρίζουμε το κρέας σε χαμηλή θερμοκρασία, μέχρι να ροδίσει από όλες τις πλευρές.Ρίχνουμε τα κρεμμύδια και τα αφήνουμε και αυτά να ροδίσουν  λίγο μαζί με το κρέας.Σβήνουμε  με το κρασί, σκεπάζουμε και σιγομαγειρεύουμε το φαγητό για 15 λεπτά.Ανοίγουμε την κατσαρόλα και προσθέτουμε το μαϊντανό, την ντομάτα, την κανέλα  και το γαρίφαλο, τη ζάχαρη, το αλάτι, το πιπέρι και το νερό στο οποίο έχουμε διαλύσει τον πελτέ.Σκεπάζουμε ξανά με το καπάκι και σιγομαγειρεύουμε για  45 λεπτά σε χαμηλή θερμοκρασία ή μέχρι να γίνει το μοσχάρι.Σε μια άλλη κατσαρόλα βάζουμε άφθονο αλατισμένο νερό να  βράσει και φτιάχνουμε τα μακαρόνια σύμφωνα με τις οδηγίες της συσκευασίας.Όταν είναι έτοιμα, τα σουρώνουμε, τα σερβίρουμε σε ρηχά πιάτα και μοιράζουμε από πάνω το μοσχάρι με τη σάλτσα του.
Ζυμαρικά,Μοσχάρι,Ντομάτα